จัดฟันมาประมาณปีกว่าแล้วค่ะ ผิดนัดประมาณสามครั้ง ก่อนจัดบอกว่าฟันเหลือน้อย จะไม่มีการถอนทั้งๆที่มีฟันคุด แต่ได้อุดฟันก่อนจัดเรียบร้อย ระหว่างการรักษา ดึงฟันที่ล้มขึ้นก็จะเห็นว่าฟันผุ จึงจัดการอุดฟันค่ะ บอกว่าผุลึกหลังอุดเสร็จมีอาการเสียวแปล๊บๆบอกปกติและจะหายไปเอง หายจริงค่ะแต่กลับมาปวดแทน ปวดมากนอนไม่ได้เลยค่ะ จะได้รักษารากฟันมั้ยค่ะ เจ็บมากมั้ย และแพงมั้ยค่ะ ต้องทำกี่ครั้ง ขอบนะคะคุณที่กรุณาตอบ
สวัสดีค่ะหากจัดฟันแล้วมีอาการฟันผุ แม้ว่าอุดฟันเรียบร้อยแล้วแต่ยังคงมีอาการปวดฟันแนะนำให้กลับไปตรวจประเมินซ้ำกับทันตแพทย์ค่ะ เนื่องจากจะต้องประเมินหาสาเหตุ เช่น วัสดุที่อุดหลุด มีการแตกของฟัน หรือมีการอักเสบของเหงือก หรือบริเวณรากฟัน เนื่องจากอาการปวดฟันเกิดได้จากหลายสาเหตุค่ะ จำเป็นต้องได้รับการตรวจประเมินหาสาเหตุก่อนค่ะจึงจะบอกได้ว่าจะให้การดูแลรักษาอย่างไรค่ะสำหรับการรักษาฟัน เช่น การอุดฟันอาจส่งผลให้ฟันซี่ดังกล่าวไวต่อความรู้สึกและมีอาการปวดได้ง่าย โดยเฉพาะเมื่อฟันผุกินพื้นที่เนื้อฟันจนกว้างหรือลึกลงไป ส่งผลให้เกิดการระคายเคืองต่อเส้นประสาท แต่ถึงอย่างนั้นการอุดหรือครอบฟันก็เป็นการรักษาที่จำเป็น ซึ่งหากมีสุขภาพฟันที่แข็งแรง อาการอาจจะค่อย ๆ ดีขึ้นได้เมื่อเวลาผ่านไปค่ะ